પત્રમાં જણાવેલ છે કે, રાજુલા સિટી રેલવે સ્‍ટેશનથી રાજુલા જંકશન 14 કિ.મી. થાય છે. પ્રાઈવેટ ભાડાની ટેક્ષી વાળા 800 થી 900 રૂપિયા જંકશન સુધીના જવાના લે છે. રીક્ષાઓ વાળા પેસેન્‍જર દીઠ રુપિયા 100 થી ર00 લે છે. જે સામાન્‍ય વર્ગને પોસાતું નથી. અહીં પાંચ થી છ હેવી ઈન્‍ડસ્‍ટ્રીઝ છે. જેમાં રાજય બહારના ઓફિસર્સ કામદારો કામ કરે છે. ઉપરાંત રાજુલા, જાફરાબાદ, ખાંભા, ઉના તાલુકો અને દીવનાં પેસેન્‍જરને પણ રાજુલા સિટીથી અવર જવર માટે અનુકૂળ થશે. આ વિસ્‍તારનાં ર00 ગામડાઓનાં લોકોને આ રાજુલા સિટી જંકશન ઉપયોગી થશે.